
.....................
H O T Ă R Â R E

privind  vânzarea unui apartament tip ANL,  situat in Municipiul Slobozia strada Răzoare, nr.6, bloc 20, scara A, etaj I, apartament 7, Jud. Ialomita, către doamna Junoiu Ana-Maria

           
Consiliul Local al Municipiului Slobozia, judeţul Ialomiţa, întrunit în şedinţă ordinară în data de 30 septembrie 2014, 

           Având în vedere:

           - Cererea doamnei Junoiu Ana - Maria, inregistrata la Primăria Municipiului Slobozia sub nr. 56501 din 10.09.2014

-     Expunerea de motive a domnului Primar Stoica Alexandru;

            -    Referatul Compartimentului Patrimoniu, înregistrat la Primăria Municipiului Slobozia sub nr. 57260 din 15.09.2014.;

          -   Rapoartele de avizare ale Comisiei Comerţ Prestări Servicii şi Comisiei Economico-Financiara, din cadrul Consiliului Local al  Municipiul Slobozia;

          -   Prevederile art 10, alin. (2), lit. a-d, f si g , alin. 2^1 – 2^5  din Legea nr.152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare, ale art. 19^2, alin. 1,2, lit.c, 4,5,8,9,10,11 lit.c , 12-14 din  H.G. nr.962/2001 privind aprobarea Normelor Metodologice pentru punerea în aplicare a prevederilor Legii nr. 152/1998, cu modificările şi completările ulterioare , ale Ordinului Ministrului Dezvoltării Regionale şi administraţiei publice nr.1391/30.07.2014  privind stabilirea valorii de înlocuire pe metru pătrat pentru anul 2014, in vederea vanzării locuinţelor pentru tineri, prevederile art.1650, alin. 1, art.1652 din Codul Civil, aprobat prin Legea nr.287/2009, cu modificările si completarile ulterioare.

           -   În temeiul art. 36, alin (2), lit.c), alin.(5) , lit.b) art.123, alin (1),  respectiv  art. 45, alin.(3) din Legea  nr. 215/2001 privind administraţia publică locală, cu modificările şi completările ulterioare,

H O T Ă R Ă Ş T E:

 Art. 1 – a) Se aprobă vânzarea apartamentului de  tip ANL,  situat în Municipiul Slobozia,  str. Răzoare, nr.6, bl.20, sc.A, etaj I, apt.7, Jud. Ialomiţa, către doamna Junoiu Ana Maria, in calitate de chiriaş A.N.L., conform contractului de închiriere nr. 20963 /31.05.2012  şi a actelor adiţionale aferente acestuia. 

               b) Locuinţa ce face obiectul prezentei hotărâri este construita prin intermediul Agenţiei Naţionale pentru Locuinţe este compusa dintr-un apartament cu o camera, suprafaţa construită fiind de 54,00 m.p, iar cea utilă de 40,00 m.p. şi nu poate fi înstrăinată de proprietar pe o perioada de 5 ani de la data dobândirii acesteia. 

Art. 2 (1) Vânzarea apartamentului ANL  identificat la art. 1 se va face cu plata în rate lunare, la stabilirea valorii finale de vânzare avându-se in vedere  valoarea de  vânzare de 13.521,84 euro , comisionul de 1 % în sumă de 135,22 euro. Valorile de 13.521,84 euro si 135,22 euro sunt stabilite prin fişa de evaluare anexată la prezenta hotărâre si se vor calcula in lei, conform cursului B.N.R. din data incheierii contractului de vânzare-cumpărare.
(2) Ratele lunare vor cuprinde o dobândă care acoperă dobânda de referinţă a B.N.R. la care se adaugă două puncte procentuale.  Dobânda este cea valabilă la data incheierii contractului de vânzare cumpărare si rămâne neschimbată pe intreaga durată a contractului, fiind aplicabilă la valoarea rămasă de achitat. Această dobânda poate fi cumulata si cu eventuale majorari de întraziere datorate pentru neplata la termen.

 
Art.3. (1) Doamna Junoiu Ana-Maria va achita preţul locuinţei astfel: 

a) atât avansul de 15% din valoarea finală de vânzare stabilită conform art. 2 alin.1 cât şi comisionul de 1%, la data incheierii contractului de vânzare cumpărare în formă autentică.
b) diferenţa preţului de vânzare  se va achita in rate lunare egale, esalonate pe o perioadă de 25 ani.

Ratele vor fi plătite lunar, în ultima zi lucrătoare a fiecărei luni.

Pentru obligaţiile neachitate în termen, se vor percepe majorări de întârziere în procent  de 2% din cuantumul lor, calculate pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate inclusiv.

In cazul neachitării a trei rate consecutive, contractul de vânzare-cumpărare se consideră reziliat de drept, fara nici o altă formalitate, titularul contractului fiind considerat de drept în întârziere si având obligaţia de a preda locuinţa la data notificată,  fiind decăzut din dreptul de a solicita restituirea sumelor achitate.

Art. 4 (1) Transferul dreptului de proprietate asupra locuinţei se produce dupa achitarea integrală a valorii de vânzare, cu îndeplinirea formalitătilor de publicitate prevăzute de lege.

(2) Odată cu dobândirea dreptului de proprietate asupra locuinţei, titularul contractului dobândeşte şi dreptul de folosinţă asupra cotei părţi de teren aferente acesteia ( 14 m.p.), pe durata existenţei clădirii.

Art. 5 Doamna Junoiu Ana Maria va fi notificată de catre Compartimentul Partimoniu, in vederea perfectării contractului de vânzare cumpărare al locuinţei.

Art. 6 – Cheltuielile ocazionate de încheierea contractului de vânzare cumpărare vor fi suportate de către cumpărător.

           Art. 7 – Se împuterniceşte domnul Stoica Alexandru – Primarul Municipiului Slobozia şi domnul Trifan Adrian – Director economic în cadrul Primăriei Municipiului Slobozia să semneze contractul de vânzare-cumpărare la notar.

 Art. 8 – Prezenta hotărâre va fi comunicată prin grija secretarului Municipiului Slobozia, Direcţiei Economice - Compartimentul Patrimoniu şi Direcţiei de Impozite şi Taxe Locale în vederea ducerii la îndeplinire.

	PREŞEDINTE DE ŞEDINŢĂ
	

	Zainea Manuela Cornelia
	Contrasemnează,

	
	SECRETAR MUNICIPIU,

	
	Costea Agripina–Gabriela


Nr. 150
din 30.09.2014
ROMÂNIA

CONSILIUL LOCAL AL MUNICIPIULUI SLOBOZIA

